dh-unibe/image-text_koenigsfelden-charters-post-1500 huggingface dataset:
Ich, Jēni Schùlberg von Schafhusen, tuͦn kunt menglichem mit disem brief, dz ich von enpheln un̄ heissens wegn̄ miner
gnedigen froͧwen, froͧw Margarethn̄ von Baldegg, da selbs ze Schafhusen in dem dorf an gewonlichˀ stat offenlich ze gerichte saz, un̄ in vˀbannē gerichte fùr mich kam ✳ Heini Hoͤfli, burgˀ ze Lentzburg, mit fùrsprechen ze einē teil, un̄ bruͦder
Heini Zùgmeygˀ vō Eschibach, hus bruͦder ze Loͧbsperg, mit fùrsprechen ze dem andrē teil. un̄ offnet un̄ vˀgach da vor mir
in gericht der vorgn̄ Heini Hoͤfli mit fùrsprechen, gesund libes un̄ sinnē unbetwungēlich, wie dz er fùr sich un̄ sin erbn̄
recht un̄ redlich ze einē ewign̄, steten, unwiderruͤflichm̄ koͧf gebn̄ hett der kappelle ze Loͧbsperg einē acker am Loͧbsꝑg,
ruͤret zuͦ dˀ kappell zuͦ hin, un̄ were oͧch dar umb bezalt un̄ usgericht un̄ woͤlt oͧch den aker der kappell fertgē, alz recht
wer, un̄ liesz an recht, wie er dz tuͦn soͤlt, dz es kraft un̄ maht hett. hˀ umb fragt ich uff den eyd un̄ ward erteilt mit
einhelligˀ, gesānoter urteil, ✳ dz er sin wip ✳ un̄ sinù kind dar giengen ✳ un̄ den selbn̄ acker uff gebn̄ fùr sich un̄ ir erbn̄ in
min hand ✳ un̄ ich in̄ dēn fertgeti un̄ in gebe dem obgn̄ bruͦder Heinī zuͦ der kappell ✳ hand, ✳ alz recht wer. dis beschach
alles un̄ wart volfuͤrt alz gericht un̄ urteil gebn̄ haͧt mit allˀ gewarsami, wortē un̄ wˀken, so zuͦ notdurftig warē nach
des hofs recht, sittē un̄ gewonheit, alz verˀ dz nach minˀ uˀfrag einhelliklich uff den eyd erteilt
wart.
dz das fertgē un̄ entzichen so dˀ vorgn̄ Heini Hoͤfli mit Margarethn̄ von Lo, ✳ sinē wip, un̄ oͧch mit sine kindē in min hand getan hêt un̄ dz enphachen, so dˀ vorgn̄ bruͦdˀ Heini uss minˀ hand getan hett, alz verˀ beschechē wer, dz es billich nu un̄ hie nach kraft un̄
maht habn̄ un̄ stêt belibn̄ soͤlt un̄ moͤcht un̄ die obgn̄ kapell ✳ dar an habend sy nu un̄ hie nach aͧn geverd. ✳ un̄ geloptē
oͧch dˀ obgn̄ Heini Hoͤfli Margˀ, sin wirtin un̄ sinù kind des selbn̄ koͧfs recht weren ze sin, wo es notdurftig wurd, nach
recht, an geverd. un̄ hie widˀ niemˀ ze tuͦn noch schaffen getan, heimlich noch offenlich, mit keinē stukē un̄ artiklen, so
jemā erdenkē koͤnd, aͧn all geverd. un̄ ward oͧch dem egn̄ bruͦder Heinī hˀ ùbˀ des gerichtes brief uf den eyd erteilt. hie by warē un̄ sint gezùgen die erbˀn Jegli Foͤni, Ruͤtschi Andres von Seon, Heini Niess, ✳ Heini Mangold, ✳ Uͤli
von Bêttendal, ✳ Ruͤdi Schùlberg un̄ Uͤli Hūn von Schafhusen un̄ andˀ erbˀ lùtē vil. ✳ un̄ wand dis alles vor mir in
gericht beschechen ist mit aller gewarsami, wortē un̄ wˀkē, so hˀ zuͦ notdùrftig warē, ✳ wand ich den̄ eygens ingesigels nùt han, so han ich, dˀ obgen̄ richtˀ, von
dˀ
egn̄ beydˀ teil ernstlichˀ bett wegn̄ erbettē die obgn̄ minē gnedign̄
froͧwē, froͧw Margˀ von Baldegg, dz sy ir eygē ingesigel offenlich fùr mich gehenkt hett an disen brief, dz selb
ich, die jetzgn̄ von Baldegg, getan han von siner ernstlichˀ bett wegn̄, mir un̄ minē erbn̄ unschedlich, der gebn̄ ist
am nehsten sūnentag nach usgend ostˀwuchen, do man zalt vō gots geburt drùzechen hundˀt un̄ nùn un̄ nùntzig jar. ✳
Königsf. 439
Staatsarchiv
AARGAU
399
Losperg
Loùbsperg
K
I 21